Og svo getur skyndilega dregið ský fyrir sólu og þá snarkólnar þar sem ég sit , til dæmis úti á svölum . Þetta sést líka á myndinni hér á eftir þar sem það er heimfært á jörðina og við sjáum að geislarnir verða flestir þar sem sólin er hæst á lofti ( lóðrétt yfir staðnum ) en miklu færri geislar falla á flatareiningu þar sem sólin stendur lágt . Í einföldustu nálgun er sem sagt heitast á hverjum stað á jörðinni þegar sólin er hæst á himninum . Júlí er síðan yfirleitt heitasti mánuður ársins . Sólin er lægst á vetrarsólstöðum , á bilinu 20. - 23. desember , og kaldast er yfirleitt í janúar .